Jeg bliver absolut ikke trådt over mine “æble-følelser” og jeg har i øvrigt slet ikke lavet denne anmeldelse. Og det jeg reagerer på er det her mærkelige angreb der altid kommer fra dem der, som dig, åbenbart bare simpelthen synes Android er det smukkeste i verden, og derfor føler trang til at skrive - igen som dig - usaglige og personlige angreb hver eneste gang de blot mistænker anmelderen for ikke at hade Apple. Alle kolleger i branchen melder om samme tendens; når man ikke decideret skriver at Apple er noget lort, bliver man straks anklaget for at være Apple fanboy. Undskyld, men det er simpelthen så trættende. Jeg fik endda en slet skjult “jeg ved hvor du bor”-trussel engang jeg havde formastet mig til at lave en anmeldelse der var positiv af en iPhone.

Men du har ret i, at jeg ikke hader Apple. Ligesom jeg ikke hader Samsung, som vi samarbejder med om Fremtidens Hjem. Eller OnePlus, der laver noget af det bedste hardware. Eller Huawei som jeg har fulgt siden den første medarbejder blev ansat i Danmark.

Så mit svar er det samme: hvor vil du hen med det? Er jeg så fanboy af ALLE?