Hej ”Bob”. En anmeldelse – hvad enten det drejer sig om en ballet eller en restaurant – er altid den enkelte anmelders møde med det anmeldte. Min pointe er, at en anmeldelse som udgangspunkt ikke kan være rigtig eller forkert. Man kan være enig eller uenig. Naturligvis er der fakta, der skal være på plads – specifikationer etc. – men i mine øjne er brugeroplevelser langt mere interessante end tal. En telefon kan godt føles langsom, selv om den er udrustet med en rasende hurtig processor.

Der vil også altid være forskel på, hvad anmeldere – i dette tilfælde Torben og jeg – lægger vægt på. At den ene er legeglad med en notch betyder ikke, at den anden anmelder er det.

Vores mission er ikke at lave ”tests” på et klinisk tysk laboratorie, men at lave ”anmeldelser” der forhåbentlig giver et indtryk af, hvad læseren kan forvente, hvis de køber produktet. Derfor kalder vi det også konsekvent for anmeldelser og ikke for test. Hvis du foretrækker de mere tal-baserede anmeldelser, så findes de med garanti hos vores kon-kolleger.

Angående GeekBench, så er der måske nok nogle der har fået andre resultater, men den telefon jeg har giver nogenlunde samme resultat i målingerne hver gang. . I mine anmeldelser skriver jeg ikke, hvad andre måler og oplever, men hvad jeg selv oplever på telefonen. Jeg har vedhæftet et skærmbillede fra en Geekbench 5-test, jeg har taget her til formiddag på min OnePlus 7T Pro.